[image: image1.jpg]


ROMÂNIA

JUDEȚUL TIMIȘ

ORAȘUL DETA

PRIMAR

Nr. 4692/28.04.2023
REFERAT DE APROBARE
a proiectului de hotărâre aprobarea depunerii proiectului ,,Dotare Serviciul Gospodărirea Orașului, Deta, județul Timiș” în cadrul apelului de proiecte M1/6B - 7/2023 - apel lansat de GAL Timiș Torontal Bârzava.
Activitatea de amenajare și întreținere a domeniului public necesită alocarea de mijloace materiale și umane din ce în ce mai însemnate. Serviciul Gospodărirea Orașului are în dotare o serie de utilaje și echipamente, care fiind uzate fizic și moral, necesită cheltuieli mari de reparații și întreținere.

Ne propunem ca să creștem calitatea și totodată să diversificăm aceste servicii, de aceea sunt necesare investiții în echipamente și utilaje noi, de ultimă generație.  

Prin alocările de resurse financiare din bugetul local se asigură în fiecare an o parte din dotările necesare funcționării acestui serviciu. În contextul în care aceste resurse sunt completate cu fonduri nerambursabile este necesar ca noi, ca și comunitate locală să facem ce este necesar pentru ca ele să fie atrase pentru a veni în completarea efortului pe care îl facem pe seama bugetului local. O astfel de oportunitate este dată de finanțarea cheltuielilor eligibile prin PNDR 2014 - 2020, în cadrul apelului de proiecte lansat de GAL Asociația Timiș Torontal Bârzava prin Măsura 1/6B - 7/2023.
În temeiul art. 136, alin. (1) din OUG 57/2019 privind Codul Administrativ am inițiat proiectul de hotărâre privind aprobarea depunerii proiectului ,,Dotare Serviciul Gospodărirea Orașului, Deta, județul Timiș” a necesității, oportunității și potențialului economic al investiției, includerea lucrărilor în bugetele locale pe perioada de realizare a investiției, a valorii maxime eligibile, aprobarea finanțării cheltuielilor neeligibile care asigură implementarea proiectului, angajamentul de a acoperi cheltuielile de mentenanță a investiției pe o perioadă de minim 5 ani de la data efectuării ultimei plăți, numărul de locuitori deserviți de proiect și nominalizarea reprezentantului legal în relația cu AFIR.

